cyanic-selkie/wikianc huggingface dataset:
Λιόου Γιφέι
Εξωτερικοί σύνδεσμοι
Κατηγορία:Αμερικανίδες τραγουδίστριες ποπ Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Κινέζοι μετανάστες στις Ηνωμένες Πολιτείες Κατηγορία:Κινέζες τραγουδίστριες Κατηγορία:Κινέζες ηθοποιοί κινηματογράφου Κατηγορία:Κινέζες ηθοποιοί τηλεόρασης Κατηγορία:Απόφοιτοι της Ακαδημίας Κινηματογράφου του Πεκίνου Κατηγορία:Σελίδες με πηγές CS1 στα Κινεζικά (zh)
Μωρίς Ματαράσσο
Ο Μωρίς Ματαράσσο ήταν πολιτικός μηχανικός, με πτυχίο από την Σχολή Δημοσίων Έργων στο Παρίσι.
Έργα του
μικρογραφία|Το Χρηματιστήριο (1926), Κατούνη 14, Λαδάδικα, Θεσσαλονίκη
Παραπομπές
Κατηγορία:Έλληνες εβραϊκής καταγωγής Κατηγορία:Έλληνες πολιτικοί μηχανικοί
Κρυπτό
right|200px| Το χημικό στοιχείο Κρυπτό είναι ένα ευγενές αέριο με ατομικό αριθμό 36 και ατομικό βάρος 83,80. Είναι μέλος της 18ης ομάδας και της 4ης περιόδου στον περιοδικό πίνακα των στοιχείων.Έχει θερμοκρασία τήξης -157,2 C° και θερμοκρασία βρασμού -153,4 C°. Το Κρυπτό ανακαλύφθηκε από τους Βρετανούς χημικούς Ράμσεϊ και Τρέιβερς το 1898 μαζί με τα ευγενή αέρια Ξένο και Νέο. Είναι άοσμο, άχρωμο και άγευστο αέριο που βρίσκεται στην ατμόσφαιρα σε μικρές ποσότητες ιχνών ( 0,0001% ).
Παρόλο που είναι σχετικά αδρανές για πρακτικούς σκοπούς, μπορεί να δημιουργήσει δομές με νερό, όταν τα άτομά του παγιδευτούν σε δίκτυο μορίων νερού. Χρησιμοποιείται όπως και τα άλλα ευγενή αέρια σε φθορίζουσες λάμπες, στον φωτισμό και την φωτογραφία.
left|thumb|200px|Λάμπα με Κρυπτόν Το φως του κρυπτού έχει μεγάλο αριθμό από φασματικές γραμμές και η υψηλή απόδοση φωτός του κρυπτούστο πλάσμα, του επιτρέπει να παίζει σημαντικό ρόλο σε πολλά υψηλής ισχύος λέιζερ αερίων που επιλέγουν μία από τις πολλές φασματικές γραμμές για να ενισχυθεί. Υπάρχει επίσης ένα ειδικό λέιζερ φθορίου Κρυπτού.
Εξωτερικοί σύνδεσμοι
Κατηγορία:Ευγενή αέρια
Πετροχώρι Αχαΐας
Το Πετροχώρι είναι χωριό της Αχαΐας στην Ελλάδα. Βρίσκεται στο Δήμο Δυτικής Αχαΐας, 6 χλμ. νότια της Κάτω Αχαΐας και 25 χλμ. νοτιοανατολικά της Πάτρας. Τα πλησιέστερα χωριά είναι η Άνω Αχαΐα στα βορειοανατολικά και το Ελαιοχώρι προς τα ανατολικά.
Ο πληθυσμός του Πετροχωρίου το 2001 ήταν 443 για το χωριό και 1.072 για την δημοτική κοινότητα, η οποία αποτελείται από τα χωριά Πετροχώρι, Καρυά, Λαμπραίικα, Λογοθέτης, Βεσκουκαίικα, Βυθούλκας και Ζαμπετέικα. Το 2011 ο οικισμός είχε πληθυσμό 177 κατοίκους ενώ η πρώην κοινότητα 721.
Δημογραφικά στοιχεία
Η πρόσφατη δημογραφική εξέλιξη του οικισμού είναι η εξής:
Θετικές επιστήμες
Θετικές επιστήμες ονομάζονται οι επιστήμες που στηρίζονται στην επιστημονική μέθοδο και στους κανόνες της λογικής (στο πλαίσιο ενός τυπικού συστήματος) ή μόνο στους τελευταίους για να περιγράψουν συστηματικά τη φύση και να διατυπώσουν τους νόμους που την διέπουν. Στις θετικές επιστήμες περιλαμβάνονται η φυσική, τα μαθηματικά, η στατιστική, η βιολογία, η πληροφορική, η χημεία κ.α.. Χαρακτηριστικό όλων των θετικών επιστημών, αλλά και των κλάδων των μηχανικών που αποτελούν ουσιαστικά εφαρμογή των πρώτων, είναι η χρήση των εργαλείων των μαθηματικών. Οι θετικές επιστήμες έχουν και αυτές εφαρμοσμένες πλευρές στις οποίες όμως δεν δίνεται έμφαση τόσο στην επίλυση συγκεκριμένων πρακτικών προβλημάτων όσο στην ανάπτυξη μεθόδων και τεχνικών για την επίλυση πρακτικών προβλημάτων γενικά (π.χ. εφαρμοσμένα μαθηματικά, εφαρμοσμένη φυσική, βιοτεχνολογία, υπολογιστικά συστήματα κλπ.).
Τουσνέλντα
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Thusnelda_Loggia_dei_Lanzi_2005_09_13.jpg|εναλλ.=|μικρογραφία|Το άγαλμα της Τουσνέλντα στο [[Λότζια ντέι Λάντσι της Φλωρεντίας.]] Η Τουσνέλντα η Θουσνέλδα (αγγλικά: Thusnelda περ. 10 π.Χ. - άγνωστο) ήταν Γερμανιδα ευγενης η οποία συνελήφθη από τον Ρωμαίο στρατηγο Γερμανικό κατά τη διάρκεια της εισβολής του στη Μεγάλη Γερμανία. Ήταν η σύζυγος του Αρμινίου. Ο Τάκιτος και ο Στράβων αναφέρουν τη σύλληψή της ως απόδειξη της σταθερότητας και της συγκράτησης των ρωμαϊκών όπλων.
Βιογραφία
Η Τουσνέλντα ήταν η κόρη του φιλο-Ρωμαίου πρίγκιπα των Χερούσκων Σεγεστη. Το 9 μ.Χ. ο Αρμίνιος, ο μελλοντικός σύζυγος της Τουσνέλντα, ηγήθηκε συνασπισμού γερμανικών φυλών που νίκησε τις λεγεώνες του Πούπλιου Κουιντίλιου Βάρου στη μάχη του Τευτοβούργιου Δρυμού. Η σύγκρουση μεταξύ της Ρωμαϊκής Αυτοκρατορίας και των γερμανικών φυλών συνεχίστηκε μετά τη μάχη του Τευτοβούργιου Δρυμού και ο Αρμίνιος απήγαγε και άφησε έγκυο την Τουσνέλντα γύρω στο 14 μ.Χ., πιθανότατα ως αποτέλεσμα διαφωνίας με τον φιλο-Ρωμαίο πατέρα της.
Τον Μάιο του 15 μ.Χ., η Τουσνέλντα συνελήφθη από τον Γερμανικό, ο οποίος διέταξε την εισβολή στη Γερμανία. Ήταν έγκυος και έμενε με τον πατέρα της, που κάποια στιγμή την είχε πάρει πίσω από τον Αρμίνιο. Ήταν ο Σεγεστης που την παρέδωσε στον Γερμανικό, αφού ο τελευταίος έσωσε τον πρώτο, απομακρύνοντας τις δυνάμεις του Αρμίνιου, οι οποίοι είχαν πολιορκήσει τον Σεγεστη. Ο Αρμινίος θρήνησε βαθιά την απώλεια της Τουσνέλντα και δεν παντρεύτηκε ξανά. Σύμφωνα με τον Τακίτο, ο Αρμινίος «παρασύρεται» από την απώλεια της συζύγου του.
Κατά τη διάρκεια της αιχμαλωσίας της, η Τουσνέλντα γέννησε το μοναδικό παιδί του Αρμινίου, τον Τουμελίκο. Στη μάχη του ποταμού Βέζερ, ο Αρμινίος συμμετείχε σε διάσημη διαμάχη με τον αδελφό του Φλάβους, ο οποίος εξακολουθούσε να υπηρετεί στο ρωμαϊκό στρατό. Ο Φλάβους πληροφόρησε τον Αρμινίο ότι η Τουσνέλντα είχε καλή μεταχείριση - επισης όπως ισχυρίστηκε, ήταν χαρακτηριστικό της Ρώμης. Στις 26 Μαΐου 17 μ.Χ., η Τουσνέλντα και ο γιος της Τουμέλικος εμφανίστηκαν ως τρόπαια του θριάμβου που δόθηκε στον Γερμανικό. Κατά τη διάρκεια της θριαμβευτικής παρέλασης, ο πατέρας της αναγκάστηκε να παρακολουθήσει από τα θεωρεια. Οι σύγχρονοι ιστορικοί αποδεικνύουν την ταλαιπωρία με την εμφάνισή της ως απόδειξη της ρωμαϊκής νίκης στη Γερμανία, καθώς ο Αρμινίος είχε αντισταθεί στη σύλληψη.
Οι λεπτομέρειες της ζωής της Τουσνέλντα μετά τον θρίαμβο του 17 μ.Χ. και η ημερομηνία θανάτου της είναι άγνωστες. μικρογραφία|Hermann and Thusnelda (Τίσμπεϊν, 1822)
Εξωτερικοί σύνδεσμοι
Κατηγορία:Γερμανοί ευγενείς
Τζον Γουέσλεϋ
Ο Τζον Γουέσλεϋ ή Γουέσλι (αγγλ. John Wesley, 28 Ιουνίου 1703 – 2 Μαρτίου 1791) ήταν Αγγλικανός κληρικός και Χριστιανός θεολόγος. Θεωρείται ιδρυτής του Μεθοδιστικού κινήματος, και είχε καταλυτικό ρόλο στο ότι τελικά η πλειοψηφία του κινήματος είχε αρμινιανιστική κατεύθυνση.
Γενικά
Υπό την καθοδήγηση του Γουέσλεϋ, οι Μεθοδιστές πρωτοστάτησαν σε διάφορα ζητήματα της εποχής που είχαν να κάνουν με την κοινωνική δικαιοσύνη, όπως στο θέμα της μεταρρύθμισης των φυλακών και το κίνημα για την κατάργηση της δουλείας.
Το μεγαλύτερο Θεολογικό επίτευγμα του Γουέσλεϋ ήταν η προώθηση της "Χριστιανικής Τελειοποίησης", ή της αγιότητας καρδιάς και ζωής. Διακήρυττε ότι οι Χριστιανοί θα μπορούσαν να έρθουν σε μια κατάσταση στην οποία η αγάπη του Θεού, θα κυριαρχεί στις καρδιές τους. Ενέμενε στη προσευχή, στη μελέτη της Αγίας Γραφής, στη μετάνοια, και στη συμμετοχή στη Θεία Κοινωνία, υποστηρίζοντας πως είναι μέσα χάριτος, με τα οποία ο Θεός αγιάζει και μεταμορφώνει τον πιστό.
Σε όλη του τη ζωή ο Γουέσλεϋ παρέμεινε στην Εκκλησία της Αγγλίας και επέμενε ότι η κίνηση του ήταν σαφώς εντός των ορίων της Αγγλικανικής παράδοσης.
Παραπομπές
Κατηγορία:Προτεστάντες θεολόγοι Κατηγορία:Θρησκευτικά πρόσωπα και προσωπικότητες Κατηγορία:Μεθοδισμός Κατηγορία:Μεθοδιστές
Ενοκαβάν
Το Ενοκαβάν ή Γιενοκαβάν (αρμενικά: Ենոքավան, έως το 1935 γνωστό ως Κρντεβάν ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 494 κατοίκους.
Αδελφοποιήσεις
Από τις 10 Οκτωβρίου 2016, το Ενοκαβάν είναι αδελφοποιημένο με την γαλλική κοινότητα της Βιλκρόζ.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
2766 Λέβενχουκ
Ο Λέβενχουκ (Leeuwenhoek) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1982 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του προς τιμή του Ολλανδού οπτικού Άντον φαν Λέβενχουκ.
Φυσικά χαρακτηριστικά
Τα φυσικά χαρακτηριστικά του Λέβενχουκ είναι άγνωστα.
Εξωτερικοί σύνδεσμοι-πηγές
Λεβενχουκ
Ευκαρπία Σερρών
Η Ευκαρπία (Βυζαντινά Ελληνικά: Κούτζη) είναι χωριό του Δήμου Βισαλτίας στο Νομό Σερρών. Βρίσκεται σε υψόμετρο 39 μέτρων από την επιφάνεια της θάλασσας και απέχει 55 χιλιόμετρα από την πόλη των Σερρών και 110 χιλιόμετρα από την Θεσσαλονίκη. Έχει πληθυσμό 520 κατοίκους (Απογραφή 2011). Το μέρος είναι αρκετά εύφορο χάρη στην Σερραϊκή πεδιάδα, που είναι μία από τις μεγαλύτερες της Ελλάδος, την οποία διαρρέει ο Στρυμόνας, που και περνάει σε πολύ κοντινή απόσταση από το χωριό. Το προηγούμενο όνομά του ήταν Κούτσιος και από το 1920 ήταν αυτόνομη κοινότητα, η οποία μετονομάστηκε το 1927 σε Κοινότητα Ευκαρπίας. Το 1999 με το πρόγραμμα Καποδίστριας συνενώθηκε με άλλες κοινότητες της περιοχής, που αποτέλεσαν στη συνέχεια τα δημοτικά διαμερίσματα του Δήμου Τραγίλου. Με την εφαρμογή του προγράμματος Καλλικράτης το 2011 εντάχθηκε ως κοινότητα στο νέο δήμο Βισαλτίας.
Ιστορικά στοιχεία
Κοντά στην Ευκαρπία και συγκεκριμένα στην τοποθεσία Μεσοβούνια εντοπίστηκε νεκρόπολη που ανήκε σε πόλισμα της αρχαίας Βισαλτίας, το οποίο είχε ακμάσει κατά την αρχαία και Ρωμαϊκή εποχή. Πιθανώς από την τοποθεσία αυτή προέρχονται οι επιγραφές που βρέθηκαν στο κοντινό Παλιοχώρι Καστρί. Επίσης, σε γειτονική θέση είχε βρεθεί παλιότερα ένας Μακεδονικός τάφος με ωραία μαρμάρινα θυρόφυλλα. Τα θυρόφυλλα αυτά, εκτίθονται σήμερα στο Αρχαιολογικό Μουσείο Σερρών. Επιπλέον, νότια του οικισμού, βρίσκεται ο βυζαντινός "Πύργος της Κούτζης", ο οποίος οφείλει το όνομά του στην βυζαντινή ονομασία του χωριού.
Παραπομπές
Κατηγορία:Χωριά του νομού Σερρών Κατηγορία:Δήμος Βισαλτίας
Γκλάππα της Βερνικίας
Ο Γκλάππα της Βερνικίας, βασιλιάς της Βερνικίας (559 - 560) ήταν ο δεύτερος βασιλιάς της Βερνικίας, διάδοχος του Ίδα της Βερνικίας του ιδρυτή του βασιλείου. Ελάχιστες πηγές υπάρχουν σχετικά με την βασιλεία του Γκλάππα αφού οι πληροφορίες είναι ανύπαρκτες την περίοδο που μεσολάβησε ανάμεσα στον Ίδα και στον εγγονό του Έθελφριθ της Βερνικίας. Ο Γκλάππα δεν αναφέρεται ανάμεσα στους γιους του Ίδα αλλά εμφανίζεται στους βασιλικούς καταλόγους ως διάδοχος του, κυβέρνησε μονάχα ένα έτος, τον διαδέχθηκε ο Άντα της Βερνικίας γιος του Ίδα.
Εξωτερικοί σύνδεσμοι
Κατηγορία:Βασιλείς της Βερνικίας
Ντιταβάν
Το Ντιταβάν (αρμενικά: Դիտավան, έως το 1967 γνωστό ως Ρεβαζλού ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 327 κατοίκους.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
Μεγαλοχώρι Θήρας
Το Μεγαλοχώρι είναι χωριό στη νήσο Σαντορίνη των Κυκλάδων. Σύμφωνα με την απογραφή του 2011, ο πληθυσμός του ανέρχεται στους 594 κατοίκους. Αποτελεί τοπική κοινότητα του δήμου Θήρας.
Γενικά και ιστορικά στοιχεία
Βρίσκεται στο νοτιοδυτικό τμήμα της Σαντορίνης, περίπου 9 χιλιόμετρα από τα Φηρά και αποτελεί ένα από τα χαρακτηριστικά δείγματα αρχιτεκτονικής του νησιού.
Στην ευρύτερη περιοχή του Μεγαλοχωρίου έχουν βρεθεί ίχνη προϊστορικών οικισμών της Πρωτοκυκλαδικής και Υστεροκυκλαδικής περιόδου. Αναφορά στον σύγχρονο οικισμό γίνεται το 1650 από τον Γάλλο καθολικό ιερέα F. Richard. Κατά την απογραφή του 1928 είχε 583 κατοίκους.
Την 1 Ιουλίου διεξάγεται πανηγύρι στην εκκλησία των Αγίων Αναργύρων.
Παραπομπές
Κατηγορία:Χωριά της Σαντορίνης Κατηγορία:Δήμος Θήρας
Σπήλαιο Δρογκαράτη
Το Σπήλαιο της Δρογκαράτης βρίσκεται σε απόσταση 3 χλμ από τη Σάμη, στην περιοχή των Χαλιωτάτων στην Κεφαλονιά.
Η είσοδός του είναι σε υψόμετρο 120 μέτρων και το βάθος του φθάνει τα 95 μέτρα, ενώ η θερμοκρασία του είναι 18ο κελσίου. Έχει εξερευνηθεί απο την Ελληνική Σπηλαιολογική Εταιρεία.
Θεωρείται από τα καταλληλότερα σπήλαια στην Ελλάδα για σπηλαιοθεραπεία. Η αίθουσά του είναι πολύ μεγάλων διαστάσεων (65 x 45 και ύψος 20 μέτρα περίπου) και διαθέτει εξαίρετη ακουστική. Για το λόγο αυτόν, έχουν πραγματοποιηθεί εδώ σημαντικές συναυλίες, όπως της Μ. Φαραντούρη και της υψίφωνου Εφ. Καράγιαννη.
Το σπήλαιο είναι σπάνιο γεωλογικό φαινόμενο και έχει αξιοποιηθεί τουριστικά.
Εξωτερικοί σύνδεσμοι
Δρογκαρατη Κατηγορία:Κεφαλονιά
Λύρη Μαγνησίας
Ο οικισμός της Λύρης είναι ένα χωριό του νομού Μαγνησίας και βρίσκεται στο νοτιοανατολικότερο άκρο της Μαγνησίας, στα πόδια του ομώνυμου πηλιορείτικου οικισμού. Απέχει 10 χλμ. από το Προμύρι και 65 χλμ. από το Βόλο.
Η παραλία της Λύρης βρέχεται από τα πεντακάθαρα νερά του Αιγαίου πελάγους, διαθέτει αμμουδιά με πολλή πέτρα και ψιλό πετραδάκι και δεν υπάρχει κάποια οργάνωση, μη παρέχοντας στον επισκέπτη κάποιες ανέσεις όπως ομπρέλες και ξαπλώστρες ή ναυαγοσώστη. Αυτή ακριβώς η απομόνωσή της είναι που έλκει αρκετό κόσμο, που την επισκέπτονται για να απολαύσουν τα καλοκαιρινά τους μπάνια.
Η Λύρη διαθέτει θέα στο νησί της Σκιάθου, που βρίσκεται απέναντι, αλλά και στο Άγιο Όρος, αρκετά καλντερίμια που ξεκινούν και καταλήγουν σε αυτή (για τους λάτρεις της πεζοπορίας μέσα στη φύση) και πολλά υπόγεια ρεύματα, που την καθιστούν ιδανική για διάφορα θαλάσσια σπορ.
Στον οικισμό της Λύρης υπάρχουν ενοικιαζόμενα δωμάτια ή διαμερίσματα και μια ταβέρνα. Ο οικισμός, τα χνάρια του οποίου ανάγονται μέχρι την εποχή της αρχαιότητας, ιδρύθηκε από τους κατοίκους του γειτονικού Προμυρίου, έπειτα από σφαγή που δέχτηκε το χωριό τους. Στις 23 Αυγούστου διοργανώνεται  πανηγύρι που προς τιμήν της γιορτής της εκκλησίας της Παναγίας.
Εναλλακτικός Τουρισμός
Η Λύρη υπάρχει η δυνατότητα για εναλλακτικό τουρισμό αφού διαθέτει τις προϋποθέσεις για:
Εξωτερικοί σύνδεσμοι
Κατηγορία:Χωριά του νομού Μαγνησίας Κατηγορία:Πήλιο Κατηγορία:Δήμος Νοτίου Πηλίου
Χειρουργική στόματος
μικρογραφία|Χειρουργική στόματος Η Χειρουργική του Στόματος ή Στοματική Χειρουργική (Oral Surgery) περιλαμβάνει τη χειρουργική παθολογία και εγχειρητική της στοματικής κοιλότητας, δηλαδή τη μελέτη των εγχειρητικών τεχνικών και της παθολογίας των νοσημάτων που η αντιμετώπισή τους πραγματοποιείται με χειρουργική επέμβαση εντός των ανατομικών ορίων της στοματικής κοιλότητας.
Παραδοσιακά η χειρουργική του στόματος ανήκει στο ευρύτερο γνωστικό αντικείμενο της Οδοντιατρικής επιστήμης, αν και ανά τους αιώνες αναπτύχθηκε και ασκήθηκε τόσο από οδοντιάτρους, από ιατρούς αλλά και από μη ιατρούς όπως πρακτικούς, κουρείς, γυρολόγους κ.α. Η χειρουργική του στόματος σήμερα πλέον διδάσκεται ως αντικείμενο της Οδοντιατρικής επιστήμης και ασκείται από τους οδοντιάτρους (μέρος αυτής), τους χειρουργούς στόματος (εξειδικευμένοι οδοντίατροι) και τους στοματικούς και γναθοπροσωπικούς χειρουργούς (ειδικευμένοι ιατροί κάτοχοι πτυχίου και Ιατρικής και Οδοντιατρικής). (βλέπε και Στοματική και Γναθοπροσωπική Χειρουργική)
Η ειδικότητα Σήμερα
Στην Ευρώπαϊκή Ένωση η Χειρουργική Στόματος έχει οριστεί ως αμιγώς οδοντιατρική ειδικότητα με τις Κατευθυντήριες Οδηγίες (Οδηγία 2001/19/ΕΚ και Οδηγία 2005/36/ΕΚ η οποία ισχύει μέχρι και σήμερα με τις τελευταίες τροποποιήσεις με την Οδηγία 2013/55/ΕΚ του Ευρωπαϊκού Κοινοβουλίου). Σύμφωνα με τις ανωτέρω Οδηγίες το επάγγελμα του ιατρού και του οδοντιάτρου καθορίζονται ως διαφορετικά, με ανεξάρτητη βασική εκπαίδευση και με διαφορετικούς και ανεξάρτητους τίτλους ειδίκευσης. Έτσι, ορίστηκαν η «Χειρουργική Στόματος» και η «Ορθοδοντική» ως αμιγώς οδοντιατρικές ειδικότητες οι οποίες αποκτούνται με τριετή μεταπτυχιακή εκπαίδευση μετά τη λήψη τους πτυχίου της οδοντιατρικής. Αντίθετα, ως αμιγώς ιατρικές ειδικότητες ορίστηκαν η «Στοματική και Γναθοπροσωπική Χειρουργική» (η οποία αποκτάται με τετραετή νοσοκομειακή ειδίκευση μετά τη λήψη και των δύο πτυχίων ιατρικής και οδοντιατρικής) και η «Γναθοπροσωπική Χειρουργική» (η οποία αποκτάται με πενταετή νοσοκομειακή ειδίκευση μετά την λήψη μόνο του πτυχίου της ιατρικής).
Οι περισσότερες ευρωπαϊκές χώρες μετά και τον σαφή επίσημο διαχωρισμό των δύο εξειδικεύσεων από το 2001 άρχισαν να προσαρμόζουν σταδιακά τις εθνικές τους νομοθεσίες προς αυτή την κατεύθυνση. Σε αρκετές ωστόσο ευρωπαϊκές χώρες όπως την Αυστρία, την Ελβετία, την Ιταλία κ.α. έμελε πρώτα να λυθεί το ζήτημα της βασικής οδοντιατρικής εκπαίδευσης όπου μέχρι αρκετά πρόσφατα στις χώρες αυτές η Οδοντιατρική αποτελούσε κατά κάποιον τρόπο εξειδίκευση της Ιατρικής Επιστήμης που γινόταν μετά την λήψη του πτυχίου της Ιατρικής. Σε χώρες όπου επικρατούσε τέτοιο καθεστώς συνήθως δεν αναγνωρίζονταν περαιτέρω οδοντιατρικές ειδικότητες (ούτε της ορθοδοντικής ούτε της χειρουργικής στόματος) αφού η Οδοντιατρική αυτή καθ’ αυτή θεωρούνταν ειδικότητα της Ιατρικής.
Η Χειρουργική Στόματος είναι θεσμοθετημένη ως οδοντιατρική ειδικότητα σε 12 κράτη μέλη της Ε.Ε. (Ηνωμένο Βασίλειο, Ιρλανδία, Γαλλία, Γερμανία, Ιταλία, Μάλτα, Κύπρος, Βουλγαρία, Ουγγαρία, Λιθουανία, Πολωνία, Σλοβενία). Στα περισσότερα από τα κράτη αυτά υπάρχει επίσης και η "Στοματική και Γναθοπροσωπική Χειρουργική" ως θεσμοθετημένη ειδικότητα της Ιατρικής.
Ελλάδα
Στην Ελλάδα δεν υπάρχει ειδικότητα Χειρουργικής Στόματος, παρά μόνο η ειδικότητα της Στοματικής και Γναθοπροσωπικής Χειρουργικής, η οποία εμπεριέχει ολόκληρο το γνωστικό αντικείμενο της Χειρουργικής Στόματος.
Κύπρος
Η Κύπρος αναγνωρίζει τη Χειρουργική Στόματος ως οδοντιατρική ειδικότητα που λαμβάνεται με τριετή μεταπτυχιακή εκπαίδευση μετά τη λήψη του πτυχίου της οδοντιατρικής, αλλά δεν παρέχει η ίδια εκπαίδευση. Η Κύπρος έχει αναγνωρίσει την κατεύθυνση της Οδοντοφατνιακής Χειρουργικής, Χειρουργικής Εμφυτευματολογίας και Ακτινολογίας του Μεταπτυχιακού Προγράμματος Σπουδών του Τμήματος Οδοντιατρικής ΑΠΘ ως κέντρο εκπαίδευσης των ειδικών οδοντιάτρων στη Στοματική Χειρουργική. Ο σχετικός τίτλος ειδικότητας είναι καταχωρημένος στον πίνακα 5.3.3 (Παράρτημα V) με τους τίτλους οδοντιατρικής ειδικότητας της Χειρουργικής Στόματος στην Κοινοτική Οδηγία 2005/36 (επικαιροποίηση 17.1.2014) και αναγνωρίζεται στην Ευρωπαϊκή Ένωση. Η Κύπρος αναγνωρίζει επίσης ως επιπλέον δύο ξεχωρηστές ειδικότητες τη Γναθοχειρουργική και τη Στοματική και Γναθοπροσωπική Χειρουργική.
Ηνωμένο Βασίλειο
Στο Ηνωμένο Βασίλειο η Χειρουργική Στόματος είναι αναγνωρισμένη ως μια από τις 13 οδοντιατρικές ειδικότητες. Η εκπαίδευση απαιτεί τη λήψη του πτυχίου της Οδοντιατρικής, διετή προϋπηρεσία άσκησης γενικής οδοντιατρικής και τριετή μεταπτυχιακή εκπαίδευση είτε σε πανεπιστημιακό κέντρο είτε σε κέντρο περίθαλψης του Εθνικού Συστήματος Υγείας. Ο σχετικός τίτλος ειδικότητας είναι καταχωρημένος στον πίνακα 5.3.3 (Παράρτημα V) με τους τίτλους οδοντιατρικής ειδικότητας της Χειρουργικής Στόματος στην Κοινοτική Οδηγία 2005/36 (επικαιροποίηση 17.1.2014) και αναγνωρίζεται στην Ευρωπαϊκή Ένωση. Υπάρχει επίσης θεσμοθετημένη ως ιατρική ειδικότητα η Στοματική και Γναθοπροσωπική Χειρουργική που απαιτεί η λήψη των πτυχίων Ιατρικής και Οδοντιατρικής και 4ετή εκπαίδευση σε νοσοκομείο.
Ιρλανδία
Στην Ιρλανδία η Χειρουργική Στόματος, μαζί με την Ορθοδοντική είναι αναγνωρισμένη ως οδοντιατρική ειδικότητα. Απαιτεί τη λήψη του πτυχίου της Οδοντιατρικής, δύο έτη γενικής οδοντιατρικής προϋπηρεσίας και τρία έτη ειδίκευσης πλήρους απασχόλησης. Η εκπαίδευση πραγματοποιείται σε πανεπιστημιακές κλινικές ή άλλες διαπιστευμένες δομές περίθαλψης, εντός ή εκτός Ευρωπαϊκής Ένωσης. Ο σχετικός τίτλος ειδικότητας είναι καταχωρημένος στον πίνακα 5.3.3 (Παράρτημα V) με τους τίτλους οδοντιατρικής ειδικότητας της Χειρουργικής Στόματος στην Κοινοτική Οδηγία 2005/36 (επικαιροποίηση 17.1.2014) και αναγνωρίζεται στην Ευρωπαϊκή Ένωση. Υπάρχει επίσης θεσμοθετημένη η ειδικότητα της Στοματικής και Γναθοπροσωπικής Χειρουργικής ως ιατρική ειδικότητα.
Γερμανία
Η Γερμανία έχει θεσμοθετημένη τη Χειρουργική Στόματος ως οδοντιατρική ειδικότητα από τη δεκαετία του 80΄, μαζί με την Ορθοδοντική και την Κοινωνική Οδοντιατρική. Η εκπαίδευση απαιτεί πτυχίο οδοντιατρικής, διαρκεί τέσσερα έτη και λαμβάνει χώρα είτε σε πανεπιστημιακές κλινικές είτε σε διαπιστευμένα ιδιωτικά οδοντιατρεία. Ο σχετικός τίτλος ειδικότητας είναι καταχωρημένος στον πίνακα 5.3.3 (Παράρτημα V) με τους τίτλους οδοντιατρικής ειδικότητας της Χειρουργικής Στόματος στην Κοινοτική Οδηγία 2005/36 (επικαιροποίηση 17.1.2014) και αναγνωρίζεται στην Ευρωπαϊκή Ένωση. Στη Γερμανία υπάρχει επίσης η ειδικότητα της Στοματικής και Γναθοπροσωπικής Χειρουργικής ως ιατρική ειδικότητα.
Ιταλία
Στην Ιταλία η Χειρουργική Στόματος, μαζί με την Ορθοδοντική είναι αναγνωρισμένη ως οδοντιατρική ειδικότητα. Απαιτεί τη λήψη του πτυχίου της Οδοντιατρικής και τρία έτη ειδίκευσης πλήρους απασχόλησης σε Οδοντιατρική Σχολή. Ο σχετικός τίτλος ειδικότητας είναι καταχωρημένος στον πίνακα 5.3.3 (Παράρτημα V) με τους τίτλους οδοντιατρικής ειδικότητας της Χειρουργικής Στόματος στην Κοινοτική Οδηγία 2005/36 (επικαιροποίηση 17.1.2014) και αναγνωρίζεται στην Ευρωπαϊκή Ένωση. Υπάρχει επίσης θεσμοθετημένη ως ιατρική ειδικότητα η Γναθοπροσωπική Χειρουργική.
Ελβετία
Στην Ελβετία η Χειρουργική Στόματος είναι μια από της τέσσερις αναγνωρισμένες οδοντιατρικές ειδικότητες. Η εκπαίδευση πραγματοποιείται μετά τη λήψη του πτυχίου της Οδοντιατρικής σε πανεπιστημιακά κέντρα και ιδιωτικά οδοντιατρεία, και διαρκεί τρία έτη. Για τη λήψη του τίτλου απαιτούνται εξετάσεις στην Οδοντιατρική Ομοσπονδία. Υπάρχει επίσης η Γναθοπροσωπική Χειρουργική ως αναγνωρισμένη ειδικότητα της Ιατρικής.
Γαλλία
Στη Γαλλία το 2011 θεσμοθετήθηκε η Χειρουργική Στόματος ως μια από τις τρεις οδοντιατρικές ειδικότητες (οι άλλες είναι η Ορθοδοντική και η Παθολογία Στόματος). Η εκπαίδευση αρχίζει μετά τη λήψη του πτυχίου της οδοντιατρικής και λαμβάνει χώρα σε πανεπιστημιακές κλινικές, είναι μερικής απασχόλησης και διαρκεί 8 εξάμηνα (4 έτη). Υπάρχει επίσης θεσμοθετημένη ως ειδικότητα της ιατρικής η Γναθοπροσωπική Χειρουργική.
Βουλγαρία
Στη Βουλγαρία η Χειρουργική Στόματος είναι μια από της δέκα αναγνωρισμένες οδοντιατρικές ειδικότητες, η οποία απαιτεί τη λήψη του πτυχίου της Οδοντιατρικής και 3 επιπλέον έτη ειδίκευσης. Η ειδικότητα παρέχεται από τις Οδοντιατρικές Σχολές, σε συνεργασία με διαπιστευμένα ιατρικά κέντρα και η λήψη της απαιτεί εξετάσεις στον Υπουργείο Υγείας. Ο σχετικός τίτλος ειδικότητας είναι καταχωρημένος στον πίνακα 5.3.3 (Παράρτημα V) με τους τίτλους οδοντιατρικής ειδικότητας της Χειρουργικής Στόματος στην Κοινοτική Οδηγία 2005/36 (επικαιροποίηση 17.1.2014) και αναγνωρίζεται στην Ευρωπαϊκή Ένωση.
Στην Κροατία η Χειρουργική Στόματος είναι μια από τις οκτώ αναγνωρισμένες οδοντιατρικές ειδικότητες, η οποία απαιτεί τη λήψη του πτυχίου τη οδοντιατρικής και 3 επιπλέον έτη ειδίκευσης. Η ειδικότητα παρέχεται από τις Οδοντιατρικές Σχολές του Ζάγκρεμπ και της Ριέκα, και περιλαμβάνει πανεπιστημιακές εξετάσεις και διπλωματική εργασία. Στην Κροατία υπάρχει επίσης η Στοματική και Γναθοπροσωπική Χειρουργική ως ιατρική ειδικότητα.
Ουγγαρία
Στην Ουγγαρία η Χειρουργική Στόματος είναι μια από τις πέντε θεσμοθετημένες οδοντιατρικές ειδικότητες. Η εκπαίδευση διαρκεί τρία έτη, πραγματοποιείται στις Οδοντιατρικές Σχολές και εποπτεύεται από την Επιτροπή Ειδικοτήτων. Μέχρι το 2002 η Χειρουργική Στόματος αποτελούσε ειδικότητα που δεχόταν και κατόχους μόνο πτυχίου οδοντιατρικής εκαι κατόχους μόνο πτυχίου ιατρικής. Από το 2002 και έπειτα θεσμοθετήθηκε η ειδικότητα της Στοματικής και Γναθοπροσωπικής Χειρουργικής ως ιατρική ειδικότητα στην οποία μπορούν να εκπαιδευτούν μόνο κάτοχοι του πτυχίου της ιατρικής. Από τότε και έπειτα στην Ουγγαρία αναγνωρίστηκε επίσης και η πανεπιστημιακή 3ετής μετεκπαίδευση στην Οδοντοφατνιακή Χειρουργική ως οδοντιατρική ειδικότητα η οποία είναι καταχωρημένη στον πίνακα 5.3.3 (Παράρτημα V) με τους τίτλους οδοντιατρικής ειδικότητας της Χειρουργικής Στόματος στην Κοινοτική Οδηγία 2005/36 (επικαιροποίηση 17.1.2014) και αναγνωρίζεται στην Ευρωπαϊκή Ένωση.
Λετονία
Λιθουανία
Στη Λιθουανία η Χειρουργική Στόματος είναι μια από τις 7 αναγνωρισμένες οδοντιατρικές ειδικότητες. Η ειδίκευση πραγματοποιείται με μεταπτυχιακή τριετή εκπαίδευση στη Σχολή Επιστημών Υγείας της Λιθουανίας ή στο Πανεπιστήμιο της Βίλνιους. Ο σχετικός τίτλος ειδικότητας είναι καταχωρημένος στον πίνακα 5.3.3 (Παράρτημα V) με τους τίτλους οδοντιατρικής ειδικότητας της Χειρουργικής Στόματος στην Κοινοτική Οδηγία 2005/36 (επικαιροποίηση 17.1.2014) και αναγνωρίζεται στην Ευρωπαϊκή Ένωση. Υπάρχει επίσης θεσμοθετημένη ως ιατρική ειδικότητα η Γναθοπροσωπική Χειρουργική.
Πολωνία
Η Πολωνία έχει ως αναγνωρισμένες οδοντιατρικές ειδικότητες τόσο τη Χειρουργική Στόματος όσο και τη Στοματική και Γναθοπροσωπική Χειρουργική (η τελευταία όμως απαιτεί και πτυχίο ιατρικής). Οι οδοντίατροι που επιθυμούν να ειδικευτούν στη Χειρουργική Στόματος πρέπει πρώτα να δώσουν ειδικές εισαγωγικές εξετάσεις του Υπουργείου Υγείας και η εκπαίδευσή τους επιβλέπεται από το Κέντρο Μεταπτυχιακής Ιατρικής Εκπαίδευσης της Βαρσοβίας. Ο σχετικός τίτλος ειδικότητας είναι καταχωρημένος στον πίνακα 5.3.3 (Παράρτημα V) με τους τίτλους οδοντιατρικής ειδικότητας της Χειρουργικής Στόματος στην Κοινοτική Οδηγία 2005/36 (επικαιροποίηση 17.1.2014) και αναγνωρίζεται στην Ευρωπαϊκή Ένωση. Οι περισσότεροι Χειρουργοί Στόματος εργάζονται ως ελευθεροεπαγγελματίες είτε σε σύμβαση με το ΕΣΥ, ενώ οι Στοματογναθοπροσωπικοί Χειρουργοί εργάζονται σχεδόν αποκλειστικά σε νοσοκομεία.
Μάλτα
Στη Μάλτα η Χειρουργική Στόματος, μαζί με την Ορθοδοντική, είναι θεσμοθετημένη ως οδοντιατρική ειδικότητα. Η εκπαίδευση είναι τριετής και πραγματοποιείται σε συνεργασία του Πανεπιστημίου της Μάλτας με το King's College London, το Υπουργείο Υγείας και το Βασιλικό Κολέγιο Χειρουργών του Εδιμβούργου. Ο σχετικός τίτλος ειδικότητας είναι καταχωρημένος στον πίνακα 5.3.3 (Παράρτημα V) με τους τίτλους οδοντιατρικής ειδικότητας της Χειρουργικής Στόματος στην Κοινοτική Οδηγία 2005/36 (επικαιροποίηση 17.1.2014) και αναγνωρίζεται στην Ευρωπαϊκή Ένωση. Υπάρχει επίσης θεσμοθετημένη ως ειδικότητα της ιατρικής η Στοματική και Γναθοπροσωπική Χειρουργική.
Πορτογαλία
Στην Πορτογαλία η Χειρουργική Στόματος, μαζί με την Ορθοδοντική είναι αναγνωρισμένη ως οδοντιατρική ειδικότητα. Η ειδικότητα απαιτεί πτυχίο οδοντιατρικής, τρία χρόνια ειδίκευσης σε αναγνωρισμένα κέντρα εκπαίδευσης από την Οδοντιατρική Ομοσπονδία και παρουσίαση περιστατικών σε ειδική επιτροπή της Ομοσπονδίας για τη λήψη του τίτλου. Υπάρχει επίσης θεσμοθετημένη ως ιατρική ειδικότητα η Γναθοπροσωπική Χειρουργική.
Ρουμανία
Στη Ρουμανία υπάρχουν ως αναγνωρισμένες οδοντιατρικές ειδικότητες η Οδοντοφατνιακή Χειρουργική με 3ετή μεταπτυχιακή εκπαίδευση σε πανεπιστημιακό κέντρο και η Στοματογναθοπροσωπική Χειρουργική με 5ετή εκπαίδευση σε νοσοκομειακό κέντρο. Καμία εκ των δύο δεν αναγνωρίζεται από την Κοινοτική Οδηγία 2005/36 ως είτε οδοντιατρική ειδικότητα Χειρουργικής Στόματος είτε ως ιατρική ειδικότητα Στοματικής και Γναθοπροσωπικής Χειρουργικής.
Σλοβενία
Η Σλοβενία αναγνωρίζει τη Χειρουργική Στόματος ως μια από τις 6 οδοντιατρικές ειδικότητες. Η εκπαίδευση απαιτεί πτυχίο οδοντιατρικής, είναι τριετής και πραγματοποιείται σε διαπιστευμένες οδοντιατρικές κλινικές είτε δημόσιες είτε ιδιωτικές.Ο σχετικός τίτλος ειδικότητας είναι καταχωρημένος στον πίνακα 5.3.3 (Παράρτημα V) με τους τίτλους οδοντιατρικής ειδικότητας της Χειρουργικής Στόματος στην Κοινοτική Οδηγία 2005/36 (επικαιροποίηση 17.1.2014) και αναγνωρίζεται στην Ευρωπαϊκή Ένωση. Η Σλοβενία έχει επίσης τη Στοματική και Γναθοπροσωπική Χειρουργική ως θεσμοθετημένη και ιατρική και οδοντιατρική ειδικότητα που απαιτεί τη λήψη του πτυχίου της ιατρικής και 6ετή ειδίκευση στην οποία περιλαμβάνεται και 2ετές πρόγραμμα εκπαίδευσης στην Οδοντιατρική.
Η.Π.Α, Καναδάς, Αυστραλία
Στις Η.Π.Α, τον Καναδά και την Αυστραλία σήμερα δεν υπάρχει ξεχωριστή η ειδικότητα της Χειρουργικής Στόματος διότι η ειδικότητα της Στοματικής και Γναθοπροσωπικής Χειρουργικής είναι θεσμοθετημένη ως αμιγώς οδοντιατρική, και απαιτεί τη λήψη του πτυχίου της οδοντιατρικής και 3-6 χρόνια νοσοκομειακής ειδίκευσης κατά την οποία ορισμένα πανεπιστήμια έχουν προσαρτήσει και τη λήψη ενός επιπλέον τίτλου είτε μάστερ είτε διδακτορικού είτε πτυχίου Ιατρικής. Στις Η.Π.Α. η λήψη και του πτυχίου της ιατρικής είναι υποχρεωτική μόλις στο 50% των προγραμμάτων ειδίκευσης.
Γνωστικό αντικείμενο
Το γνωστικό αντικείμενο της Στοματικής Χειρουργικής όπως αυτό καθορίστηκε από την British Association of Oral Surgeons το 2005 περιλαμβάνει:
Πηγές
Κατηγορία:Οδοντιατρική Κατηγορία:Χειρουργική
Εμμανουήλ Παπαδόπουλος
Ο Εμμανουήλ Παπαδόπουλος (ρωσ.Эмануил Григорьевич Папандопуло, ; — 1810 ) ήταν Ρώσος Υποστράτηγος.
Βιογραφία
Ο Παπαδόπουλος γεννήθηκε στην Κω περί το 1760. Όταν οι Ρώσοι εκκένωσαν τα νησιά που είχαν καταλάβει κατά την διάρκεια των Ορλωφικών, τους ακολούθησε στη Ρωσία. Σπούδασε στο Ελληνικό Γυμνάσιο επί της Σχολής Μηχανικού και Πυροβολικού. Αποφοίτησε το 1781 με βαθμό αξιωματικού. Κατά τη διάρκεια του Ρωσο-τουρκικού πολέμου 1787-1792 συμμετείχε στην Πολιορκία του Οτσάκοφ. Σε αναγνώριση των ικανοτήτων του μεταφέρθηκε στο Γενικό Επιτελείο.
Μετά το πέρας της ειρήνης με την Πύλη, συνοδεύει την Ρώσικη πρεσβεία στην Κωνσταντινούπολη. Το 1803, οργανώνει τάγμα  από τη φρουρά του Κάμενετς, με  το οποίο και με 12 πυροβόλα το 1804 πήγε στην Κέρκυρα, όπου οργανώνει τον τακτικό στρατό της Επτανήσου Πολιτείας.
Πηγές
Κατηγορία:Ρώσοι στρατιωτικοί Κατηγορία:Έλληνες στρατιωτικοί σε στρατούς άλλων κρατών
Πέδρο Καλντερόν δε λα Μπάρκα
Ο Πέδρο Καλντερόν δε λα Μπάρκα (Pedro Calderόn de la Barca, 17 Ιανουαρίου 1600 – 25 Μαΐου 1681) ήταν θεατρικός συγγραφέας, ποιητής και συγγραφέας του Ισπανικού Χρυσού Αιώνα. Σε ορισμένες περιόδους της ζωής του ήταν επίσης στρατιώτης και Ρωμαιοκαθολικός ιερέας. Γεννημένος όταν το θέατρο του Ισπανικού Χρυσού Αιώνα καθοριζόταν από το Λόπε δε Βέγα, το ανέπτυξε περαιτέρω, με το έργο του να θεωρείται ως το αποκορύφωμα του θεάτρου του Ισπανικού Μπαρόκ. Ετσι θεωρείται ένας από τους κορυφαίους δραματουργούς της Ισπανίας και ένας από τους καλύτερους θεατρικούς συγγραφείς της παγκόσμιας λογοτεχνίας.
Βιογραφία
Ο Καλντερόν γεννήθηκε στη Μαδρίτη στις 17 Ιανουαρίου. Η μητέρα του, που ήταν Φλαμανδικής καταγωγής, πέθανε το 1610. Ο πατέρας του, ευγενής Κανταβριακής καταγωγής, που ήταν υπουργός οικονομικών, πέθανε το 1615. ο οποίος προόριζε το γιο του να γίνει κληρικός. Από τα πρώτα νεανικά του χρόνια, ο Καλντερόν άρχισε εκκλησιαστικές σπουδές στο Κολέγιο των Ιησουιτών (Colegio Imperial) στη Μαδρίτη. Το 1614 γράφτηκε στο θεολογικό τμήμα του Πανεπιστημίου της Αλκαλά δε Χενάρες και ένα χρόνο αργότερα έκανε μεταγραφή στη Σαλαμάνκα, συνεχίζοντας τις σπουδές του στα νομικά μέχρι το 1620.
Έγραψε το πρώτο έργο του σε ηλικία δεκατεσσάρων ετών. Μεταξύ 1620 and 1622 ο Καλντερόν κέρδισε πολλούς διαγωνισμούς ποίησης προς τιμήν του Αγίου Ισιδώρου στη Μαδρίτη. Το ντεμπούτο του Καλντερόν ως θεατρικού συγγραφέα ήταν το Amor, honor y poder, που παρουσιάστηκε στα Βασιλικά Ανάκτορα στις 29 Ιουνίου 1623. Ακολούθησαν δύο ακόμη έργα την ίδια χρονιά :  La selva confusa και Los Macabeos. Τις δύο επόμενες δεκαετίες ο Καλντερόν έγραψε πάνω από 70 έργα, η πλειοψηφία των οποίων ήταν κοσμικά δράματα, γραμμένα για τα εμπορικά θέατρα.
Ο Καλντερόν υπηρέτησε στον Ισπανικό στρατό στην Ιταλία και στη Φλάνδρα μεταξύ 1625 και 1635. Από τη στιμή του θανάτου του Λόπε δε Βέγα το 1635, ο Καλντερόν αναγνωρίστηκε ως ο καλύτερος Ισπανός δραματουργός της εποχής. Ο Καλντερόν είχε επίσης κερδίσει σημαντική εύνοια στην αυλή και το 1636–1637 έγινε Ιππότης του Τάγματος του Σαντιάγο από το Φίλιππο Δ´, που του είχε ήδη αναθέσει σιρά εντυπωσιακών παραστάσεων για το βασιλικό θέατρο, στο νεοαναγερθέν ανάκτορο Μπουέν Ρετίρο.
Στις 28 Μαίου 1640 εντάχθηκε σε ένα σώμα έφιππων θωρακοφόρων, που είχε πρόσφατα συγκροτηθεί από τον Γκασπάρ ντε Γκουζμάν, Κόμη-Δούκα του Ολιβάρες, πήρε μέρος στην Καταλανική εκστρατεία και διακρίθηκε για τη γενναιότητά του στην Ταρραγόνα. Λόγω της κακής υγείας του παραιτήθηκε από το στρατό το Νοέμβριο του 1642 και τρία χρόνια αργότερα του απονεμήθηκε ειδική στρατιωτική σύνταξη σε αναγνώριση των υπηρεσιών του στο πεδίο της μάχης.
Η ζωή του τα λίγα επόμενα χρόνια είναι ασαφής. Ο αδελφός του, Ντιέγο Καλντερόν, πέθανε το 1647. Από τον Καλντερόν και μια άγνωστη γυναίκα γεννήθηκε ένας γιος, ο Πέδρο Χοσέ, μεταξύ 1647-1649, και αμέσως μετά η γυναίκα πέθανε. Ο Καλντερόν ανέθεσε τη φροντίδα του γιου του στον ανεψιό του Χοσέ, γιο του αδελφού του Ντιέγο. Ίσως για λόγους που σχετίζονται με αυτές τις προσωπικές δοκιμασίες, ο Καλντερόν εντάχθηκε στο Τάγμα του Αγίου Φραγκίσκου το 1650 και στη συνέχεια ασαπάσθηκε τελικά την ιερωσύνη. Χειροτονήθηκε το 1651 και έγινε ιερέας στην εκκλησία Σαν Σαλβαδόρ της Μαδρίτης. Σύμφωνα με δήλωση που έκανε ένα ή δύο χρόνια μετά, αποφάσισε να σταματήσει να γράφει κοσμικά δράματα για τα εμπορικά θέατρα. Αν και δεν τήρησε απόλυτα αυτή του την απόφαση,τώρα έγραφε κυρίως μυθολογικά έργα για τα θέατρα των ανακτόρων και autos sacramentales -μονόπρακτες αλληγορίες σχετικές με το μυστήριο της Θείας Ευχαριστίας, που παρουσιάζονταν κατά την εορτή Αγίας Δωρεάς. Το 1662 δύο από αυτά, τα Las órdenes militares και Mística y real Babilonia, αποτέλεσαν αντικείμενο έρευνας της Ιεράς Εξέτασης και το πρώτο λογοκρίθηκε, τα αντίγραφά του κατασχέθηκαν και παρέμεινε καταδικασμένο μέχρι το 1671.
Ο Καλντερόν διορίσθηκε τιμητικά εφημέριος του Φίλιππου Δ΄ το 1663 και συνέχισε ως εφημέριος του διαδόχου του. Στα ογδόντα ένα του χρόνια έγραψε το τελευταίο του κοσμικό έργο, Hado y Divisa de Leonido y Marfisa, προς τιμή του γάμου του Κάρολου Β΄ με τη Μαρία Λουίζα της Ορλεάνης. Παρά τη θέση του στην αυλή και τη δημοτικότητά του σε όλη την Ισπανία φέρεται να πέρασε τα τελευταία του χρόνια σχετικά φτωχά.
Υφος
Ο Καλντερόν εγκαινίασε τον αποκαλούμενο δεύτερο κύκλο του θεάτρου του Ισπανικού Χρυσού Αιώνα. Ενώ ο προκάτοχός του, Λόπε δε Βέγα, καινοτόμησε με τις δραματικές φόρμες και τα είδη του θεάτρου του Ισπανικού Χρυσού Αιώνα, ο Καλντερόν τα εξευγένισε και τα τελειοποίησε. Ενώ η δύναμη του Λόπε έγκειται στον αυθορμητισμό και στη φυσικότητα του έργου του, η δύναμη του Καλντερόν έγκειται στην ικανότητά του για ποιητική ομορφιά, δραματική δομή και φιλοσοφικό βάθος. Ο Καλντερόν ήταν ένας τελειομανής, που συχνά επανερχόταν και ξαναδούλευε τα έργα του, ακόμη και πολύ μετά την πρώτη τους παρουσίαση. Αυτή η τελειομανία δεν περιοριζόταν μόνο στο δικό του έργο. Αρκετά από τα έργα του αποτελούν διασκευές υπαρχόντων έργων ή σκηνών άλλων δραματουργών, βελτιώνοντας το βάθος, την πλοκή και την ενότητά τους. Ο Καλντερόν διακρίθηκε πάνω απ' όλα στο είδος του "auto sacramental", στο οποίο κατά τα φαινόμενα έδειξε μια ανεξάντλητη ικανότητα να δίνει νέες δραματικές φόρμες σε ένα δεδομένο σύνολο θεολογικών και φιλοσοφικών μορφωμάτων. Ο Καλντερόν έγραψε 120 κωμωδίες, 80 "auto sacramental" και 20 σύντομα κωμικά έργα ονομαζόμενα "entremeses" (ορεκτικά).
Οπως σημειώνει ο Γκαίτε, ο Καλντερόν είχε την τάση να γράφει τα έργα του φροντίζοντας ιδιαίτερα τη δραματική δομή τους. Ως εκ τούτου συνήθως μείωνε τον αριθμό των σκηνών στα έργα του, σε σύγκριση με εκείνες του Λόπε δε Βέγα για να αποφύγει κάθε πλεονασμό και να παρουσιάσει εκείνες μόνο τις σκηνές που ήταν ουσιώδεις για το έργο, μειώνοντας επίσης τον αριθμό των διαφορετικών μέτρων στα έργα του, χάριν της ευρύτερης υφολογικής ομοιομορφίας. Αν και η ποίηση και τα έργα του έκλειναν προς τον "κουλτερανισμό" (στυλιστικό κίνημα της Μπαρόκ περιόδου της Ισπανικής ιστορίας, που χαρακτηρίζεται από καλλωπιστικό, επιδεικτικό λεξιλόγιο και μήνυμα περιπλεγμένο από πλήθος μεταφορών και σύνθετης σύνταξης), συνήθως περιόριζε το μέγεθος και την ασάφεια αυτού του ρυθμού, αποφεύγοντας μεταφορές και αναφορές, που ανεκπαίδυτοι θεατές θα αδυνατούσαν να κατανοήσουν. Ομως του άρεσε ο συμβολισμός, για παράδειγμα κάνοντας μια πτώση από άλογο μεταφορά μιας πτώσης σε όνειδος, με την πτώση να αντιπροσωπεύει την ατίμωση, ή η χρήση των ωρωσκοπίων ή των προφητειών στο ξεκίνημα του έργου, ως τρόπος για να γίνουν εσφαλμένες προβλέψεις για το τι πρόκειται να συμβεί, συμβολίζοντας την απόλυτη αβεβαιότητα για το μέλλον. Εξάλλου, επηρεασμένος ίσως από το Θερβάντες, ο Καλντερόν συνειδητοποίησε ότι κάθε έργο δεν ήταν παρά μυθοπλασία και ότι η δομή του μπαρόκ έργου ήταν τελείως τεχνητή. Ετσι μερικές φορές χρησιμοποιεί μεταθεατρικές τεχνικές, όπως να κάνει τους χαρακτήρες του να διαβάζουν με αστείο τρόπο τα κλισέ που χρησιμοποιεί ο συγγραφέας και έτσι είναι αναγκασμένοι να ακολουθήσουν. Μερικά από τα συνηθέστερα θέματα των έργων του επηρεάστηκαν πολύ από την Ιησουητική του εκπαίδευση. Για παράδειγμα, ως αναγνώστης του Θωμά Ακινάτη και του Φρανσίσκο Σουάρεζ, του άρεσε να αντιπαραθέτει τη λογική στο πάθος, τη νόηση στο ένστικτο ή την αντίληψη στη θέληση. Οπως και πολλών συγγραφέων του Ισπανικού Χρυσού Αιώνα, τα έργα του φανερώνουν τον πεσιμισμό του για τη ζωή, που μετριάζεται μόνο από τον ορθολογισμό του και την πίστη του στο Θεό. Το αγχος και η αγωνία, που συνήθως βρίσκεται στο έργο του, εξηγείται σε ένα από τα γνωστότερα έργα του La Vida es sueño, Η Ζωή είναι Ονειρο, όπου ο Σιγισμούνδος υποστηρίζει :
"¿Qué es la vida? Un frenesí. ¿Qué es la vida? Una ilusión, una sombra, una ficción, y el mayor bien es pequeño. ¡Que toda la vida es sueño, y los sueños, sueños son! Μετάφραση: Τι είναι η ζωή? Μια φρενίτιδα. Τι είναι η ζωή? Μια ψευδαίσθηση, Μια σκιά, μια φαντασία, Και το μεγαλύτερο καλό είναι λίγο; Γιατί όλη η ζωή είναι ένα όνειρο, Και τα όνειρα είναι μόνο όνειρα."
Οντως τα θέματά του έχουν την τάση να είναι σύνθετα και φιλοσοφικά και εκφράζουν περίπλοκες καταστάσεις του νου, κατά τρόπο που λίγα θεατρικά έργα το έχουν κατορθώσει. Οπως ο Μπαλτάσαρ Γκρασιάν, ο Καλντερόν ασχολήθηκε μόνο με τα βαθύτερα ανθρώπινα αισθήματα και διλήματα.
Αφότου τα έργα του Καλντερόν παρουσιάζονταν συνήθως στην αυλή του Βασιλιά της Ισπανίας, είχε πρόσβαση στις πιο σύγχρονες τεχνικές σχετικά με τη σκηνογραφία. Συνεργάστηκε με τον Κόσμε Λότι στην ανάπτυξη σύνθετων σκηνογραφιών, που ενσωματώθηκαν σε μερικά από τα έργα του, ιδιαίτερα τα πιο θρησκευτικά, όπως τα Autos Sacramentales, που υπήρξαν εξαιρετικά σύνθετες αλληγορίες ηθικών, φιλοσοφικών και θρησκευτικών εννοιών.
Θεατρική παραγωγή
right|thumb|200px|Χειρόγραφο του Πέδρο Καλντερόν δε λα Μπάρκα Η δραματική παραγωγή του Καλντερόν είναι πλούσια σε θεματογραφία και περιλαμβάνει 120 δράματα ιστορικού, θρησκευτικού ή ηθογραφικού περιεχομένου, 80 άουτος σακραμεντάλες και περίπου 25 άλλα έργα, τα οποία έχουν διασωθεί. Τα περισσότερα από αυτά χαρακτηρίζονται από μια αίσθηση πεσσιμισμού και αντιφατικών ανθρώπινων παρορμήσεων.
Τα νεανικά του δράματα «Η ευλάβεια του σταυρού» (La devociόn de la cruz, 1633), «Ο θαυματουργός μάγος» (El magico prodigioso, 1637), αναφερόμενο στη ζωή του Αγίου Κυπριανού, και «Σ’ αυτή τη ζωή το καθετί είναι αλήθεια και όλα ένα ψέμα» (En esta vida todo es verdad y todo es mentira) είναι φορτωμένα με αφηρημένο συμβολισμό και αλληγορικό χαρακτήρα.
Μια επιλογή από τα πολυάριθμα άλλα έργα του Καλντερόν είναι: «Σπίτι με δύο πόρτες δεν μπορείς να το φυλάξεις» (Casa con dos puertas mal es de guardar, 1629), «Ο γιατρός της τιμής του» (El medico de su honra, 1635), «Ζήλεια, το μεγαλύτερο τέρας» (El mayor monstruo, los cellos, 1637), «Στην κρυφή προσβολή, κρυφή εκδίκηση» (A secreto agravio, secreta venganza, 1637), «Ο Δήμαρχος της Θαλαμέας» (El Alcalde de Zalamea, περ. 1640 - ελλ. μτφ. Αλέξης Σολωμός, εκδ. "Δωδώνη") κ. ά.
Στο αριστούργημά του, «Η ζωή είναι όνειρο» (La vida es sueno, 1635 ― ελλ. μτφ. Παντελής Πρεβελάκης, " ΣΧΟΛΗ ΜΩΡΑΪΤΗ "), ο Καλντερόν, μέσω του Σιγισμούνδου, αντιπροσωπευτικού ήρωά του, εξιστορεί το δράμα της μοίρας του ανθρώπου και της προσωρινότητας της ζωής.
Στις τελευταίες δεκαετίες της ζωής του, ο Καλντερόν αφοσιώθηκε σχεδόν αποκλειστικά στα «άουτος σακραμεντάλες», θρησκευτικά έργα που παίζονταν στις μεγάλες εορτές της Θείας Ευχαριστίας (Κόρπους Κρίστι), με έντονες αντανακλάσεις από τη διδασκαλία της καθολικής θεολογίας.
Μεταξύ των καλύτερων θρησκευτικών έργων του είδους αυτού είναι «Το μεγάλο θέατρο του κόσμου» (El Gran Teatro del Mundo, 1649), «Ο μεγάλος έμπορος του κόσμου» (El Gran Mercado del Mundo) και «Τα θέλγητρα της ενοχής» (Los Encantos de la Culpa).
left|thumb|250px|Μνημείο του Καλντερόν στην Πλατεία της Αγίας Άννας στη Μαδρίτη, 2008
Αποδοχή
Αν και η φήμη του υποχώρησε το 18ο αιώνα, ξαναανακαλύφθηκε στις αρχές του 19ου αιώνα από τους Γερμανούς Ρομαντικούς. Μεταφράσεις του Αουγκουστ Βίλχελμ Σλέγκελ αναζωογόνησαν το ενδιαφέρον για το θεατρικό συγγραφέα, που, μαζί με το Σαίξπηρ, έγινε στη συνέχεια λάβαρο για το κίνημα των Γερμανών Ρομαντικών. Τις επόμενες δεκαετίες το έργο του Καλντερόν μεταφράστηκε στα Γερμανικά πολλές φορές, ιδιαίτερα από το Γιόχαν Ντίτριχ Γκρις και το Γιόζεφ φον Άιχεντορφ και βρήκε σημαντική αποδοχή στις Γερμανικές και Αυστριακές σκηνές υπό τη σκηνοθεσία του Γκαίτε, του Ε.Τ.Α. Χόφμαν και του Γιόζχεφ Στραϊφόγκελ. Μεταγενέστερες σημαντικές Γερμανικές προσαρμογές είναι οι εκδοχές από τον Ούγκο φον Χόφμανσταλ των έργων «Η ζωή είναι όνειρο» και «Το μεγάλο θέατρο του κόσμου».
Αν και περισσότερο γνωστός στο εξωτερικό ως συγγραφέας του Δόκτωρ Ζιβάγκο, ο Μπορίς Παστερνάκ έκανε εξαιρετικές Ρωσικές μεταφράσεις των έργων του Καλντερόν στα τέλη της δεκαετίας του 1950. Σύμφωνα με την ερωμένη του Ολγα Ιβίνσκαγια, "Δουλεύοντας πάνω στον Καλντερόν, είχε τη βοήθεια του Νικολάι Μικαϊλοβιτς Λιουμπίμοφ, ένα έξυπνο και φωτισμένο άτομο, που καταλάβαινε πολύ καλά ότι η λασπολογία και αναταραχή γύρω από το μυθιστόρημα θα ξεχνιόταν, αλλά πάντα θα ήταν ένας Παστερνάκ. Πήρα μαζί μου στη Μόσχα τελειωμένα κομμάτια της μετάφρασης, τα διάβασα στο Λιουμπίμοφ στην Οδό Ποτάποφ και κατόπιν επέστρεψα στο Περεντέλκινο, όπου διακριτικά ζήτησα [από το Μπορίς Παστερνάκ] να αλλάξει αποσπάσματα, που, κατά την άποψη του Λιουμπίμοφ, ξέφευγαν πολύ από το πρωτότυπο. Αμέσως μόλις πέρασε το 'σκάνδαλο' [ο Μπορίς Παστερνάκ]πήρε την πρώτη του πληρωμή για το έργο στον Καλντερόν."
Η αποδοχή του Καλντερόν τον 20ό αιώνα μειώθηκε σημαντικά, υπό την επίδραση του Μαρθελίνο Μενέντεθ ι Πελάγιο, αλλά η αναβίωση του ενδιαφέροντος για τη μελέτη του Καλντερόν πρέπει κυρίως να αποδοθεί στη Βρετανική αποδοχή, συγκεκριμένα μέσω των έργων των A.A. Parker, A.E. Sloman και πιο πρόσφατα Bruce Wardropper.
Στη σύγχρονη λογοτεχνία
Το Καθολικό δόγμα του Καλντερόν για τη ζωή ως όνειρο σε σύγκριση με την ατελεύτητη-άπειρη ύπαρξη, που αρχίζει στη μετα θάνατο ζωή, έχει μια μακρινή και άμεση σχέση με μερικές έννοιες που εικονίζονται σε δημοφιλείς ταινίες, όπως οι Matrix και Inception.
Μνημείο Καλντερόν
Το μνημείο φιλοτεχνήθηκε το 1878 από τον Ισπανό γλύπτη Χουάν Φιγέρας (Juan Figueras). Η σκεπτική μορφή του Καλντερόν είναι στραμμένη προς το αντικρινό Τεάτρο Εσπανιόλ (1745), ενώ το βάθρο του μνημείου κοσμείται με σκηνές από τέσσερα έργα του δραματουργού.
Εξωτερικοί σύνδεσμοι
Κατηγορία:Ισπανοί θεατρικοί συγγραφείς
55 Καρκίνου
Το 55 Καρκίνου (55 Cancri), καταχωρημένο επίσης ως ρ1 Καρκίνου, είναι ένας διπλός αστέρας ο οποίος βρίσκεται σε απόσταση 40 ετών φωτός από τη Γη. Αποτελείται από έναν αστέρα τύπου G (το 55 Καρκίνου Α) και έναν ερυθρό νάνο (55 Καρκίνου Β), ο οποίος απέχει περίπου 1000 ΑΜ από το πρωτεύον άστρο. Μέχρι το 2012 πέντε πλανήτες είχαν βρέθει να περιφέρονται γύρω από το 55 Καρκίνου Α. Το πλανητικό σύστημα του 55 Καρκίνου ήταν το πρώτο εκτός του Ηλιακού που βρέθηκε ότι είχε αρχικά τέσσερις και έπειτα πέντε πλανήτες.
Χαρακτηριστικά αστέρων
Το 55 Καρκίνου αποτελείται από δύο άστρα. Ο 55 Καρκίνου Α είναι ένας κίτρινος νάνος που βρίσκεται στην Κύρια Ακολουθία και έχει φασματικό τύπο G8. Έχει ελαφρώς μικρότερη μάζα και μέγεθος από τον Ήλιο και έτσι είναι πιο κρύος (επιφανειακή θερμοκρασία περίπου 5.400 βαθμοί Κέλβιν) και λιγότερο φωτεινός (απόλυτο μέγεθος: +5,46). Το φαινόμενο μέγεθός του είναι 5,95. Το 55 Καρκίνου Α έχει μεγαλύτερη συγκέντρωση στοιχείως βαρύτερων από το ήλιο σε σχέση με τον Ήλιο. Για παράδειγμα η συγκέντρωση σιδήρου είναι 1.86 φορές μεγαλύτερη από την Ηλιακή, και έτσι το 55 Καρκίνου Α κατατάσσεται ως αστέρας πολύ πλούσιος σε μέταλλα. Αυτή η διαφορετική συγκέντρωση καθιστά εκτιμήσεις για την ηλικία και το βάρος του άστρου πιο δύσκολες, καθώς δεν υπάρχουν ακριβή σχετικά μοντέλα για αυτά τα άστρα. Εκτιμήσεις για την ηλικία του κυμαίνονται από 5,5 μέχρι 8,7 δις χρόνια.
Ο συνοδός αστέρας, ο 55 Καρκίνου Β, είναι ένας ερυθρός νάνος με φασματικό τύπο Μ3,5-4. Απέχει από το Α 1065 ΑΜ. Έχει φαινόμενο μέγεθος 13,15 και είναι ορατός μόνο με τηλεσκόπιο.
Πλανητικό σύστημα
thumb|240px|left|Σύγκριση των τροχιών των πλανητών του ηλιακού συστήματος και του 55 Καρκίνου Το 1997 ανακοινώθηκε η ανακάλυψη ενός πλανήτη σαν και αυτόν του 51 Πήγασου να περιφέρεται γύρω από το 55 Καρκίνου Α. Η ανάκοινωση έγινε μαζί με τις ανακοινώσεις για την ανακάλυψη ενός πλανήτη γύρω από το Ταφ Βοώτη και το πρώτο πλανήτη του Ύψιλον Ανδρομέδας. Η ανακάλυψή του έγινε με τη μέτρηση της ακτινικής ταχύτητας του άστρου, όπου βρέθηκε ότι ο πλανήτης είχε μάζα 0,78 φορές αυτή του Δία και μια περιφορά του γύρω από το άστρο διαρκούσε 14,7 μέρες. Όμως η ανακάλυψη αυτού του πλανήτη δεν επεξήγησε το σύνολο των ανωμάλιων της ακτινικής ταχύτητας. Ο πλανήτης έλαβε το χαρακτηρισμό HR 3522b από αυτούς που τον ανακάλυψαν, όμως χρησιμοποιείται περισσότερο η ονομασία 55 Καρκίνου β. Σύμφωνα με τους κανόνες ονοματοδοσίας σε πλανήτες διπλών αστέρων θα πρέπει να ονομάζεται 55 Καρκίνου Αβ.
Ύστερα από περαιτέρω μελέτες της ακτινικής ταχύτητας προσδιορίστηκε η ύπαρξη ενός άλλου πλανήτη, ο οποίος περιφέρεται σε απόσταση περίπου 5 ΑΜ από το άστρο, και η ανακοίνωση της ανακάλυψής του έγινε το 2002. Ο πλανήτης αυτός έλαβε την ονομασία 55 Καρκίνου δ. Η απόσταση του από το 55 Καρκίνου Α είναι παρόμοια περίπου με αυτή μεταξύ Ήλιο και Δία. Η τροχία του έχει μικρή εκκεντρότητα, περίπου 0,02. Είναι ο μεγαλύτερος και εξώτερος πλανήτης του συστήματος. Μετά τον υπολογισμό των τροχιακών χαρακτηριστικών του 55 Καρκίνου δ, προσδιόριστηκε στην ακτινική ταχύτητα του άστρου μια ανωμάλια με περίοδο 43 μέρες. Αυτός ο πιθανός πλανήτης ονομάστηκε 55 Καρκίνου γ.
Ζωοπηγή
Η Ζωοπηγή είναι κοινότητα της επαρχίας Λεμεσού στην Κύπρο.